కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Ranji Trophy: 35/3 నుంచి 35/10.. ఏడుగురు బ్యాట్స్‌మెన్ డకౌట్
ఆంధ్రప్రదేశ్ బౌలర్లు విశ్వరూపం చూపించడంతో రెండో ఇన్నింగ్స్‌లో మధ్యప్రదేశ్ జట్టు మరీ దారుణంగా ఆలౌటైంది. ఓ దశలో 35/3గా ఉన్న జట్టు అదే పరుగు వద్ద ఆలౌట్ అయింది. కేవలం ఇద్దరు రెండంకెల స్కోరు చేశారు.
Samayam Telugu | Updated:
Jan 9, 2019, 08:27PM IST
Ranji Trophy: 35/3 నుంచి 35/10.. ఏడుగురు బ్యాట్స్‌మెన్ డకౌట్
హైలైట్స్
ఆంధ్రా బౌలర్ల విజృంభణ.. తోక ముడిచిన మధ్యప్రదేశ్
35 పరుగులకే మధ్యప్రదేశ్ జట్టు ఆలౌట్..
300 పైచిలుకు పరుగుల తేడాతో ఆంధ్రా జట్టు ఘన విజయం
ఆంధ్రప్రదేశ్ బౌలర్లు చెలరేగడంతో రంజీ మ్యాచ్‌లో మధ్యప్రదేశ్ జట్టు కేవలం 35 పరుగులకే ఆలౌటైంది. ఓ దశలో 35/3గా ఉన్న జట్టు మరో పరుగు కూడా జతచేయకుండా అదే పరుగు వద్ద ఆలౌట్ కావడం గమనార్హం. గాయం కారణంగా గౌరవ్ యాదవ్ క్రీజులోకి రాలేదు దీంతో ఆంధ్రా జట్టు 307 పరుగుల తేడాతో ఘన విజయం సాధించింది.
మధ్యప్రదేశ్‌తో ఇండోర్‌లోని హోల్కర్ స్డేడియంలో జరుగుతున్న రంజీ మ్యాచ్‌లో ఆంధ్రా టీమ్ రెండు ఇన్నింగ్స్‌లలో 132, 301 పరుగులు చేసింది. తొలి ఇన్నింగ్స్‌లో 91 పరుగులు చేసిన మధ్యప్రదేశ్ 343 పరుగుల లక్ష్యంతో బ్యాటింగ్‌కు దిగింది. ఆంధ్రా బౌలర్లు శశికాంత్ 18 పరుగులు ఇచ్చి ఆరు వికెట్లు పడగొట్టి ప్రత్యర్థి జట్టు పతనాన్ని శాసించాడు. మరో బౌలర్ విజయ్‌కుమార్ 17 పరుగులు ఇచ్చి 3 వికెట్లు తీశాడు. దీంతో 35/3గా ఉన్న మధ్యప్రదేశ్ జట్టు ఈ బౌలర్లు చెలరేగడంతో అదే స్కోరు వద్ద ఆలౌటైంది. మొత్తం ఏడుగురు బ్యాట్స్‌మెన్ డకౌటయ్యారు.
23 బంతుల వ్యవధిలో పరుగులేమీ చేయకుండానే మధ్యప్రదేశ్ చివరి ఏడు వికెట్లు కోల్పోయింది. మధ్యప్రదేశ్ కెప్టెన్ నమన్ ఓజా జట్టు స్కోరు 1 వద్ద తొలి వికెట్‌గా వెనుదిరగగా కేవలం ఆర్యమన్ బిర్లా(12), యశ్ దూబె (16) మాత్రమే రెండంకెల స్కోరు చేశారు. 6 పరుగులే అత్యధిక భాగస్వామ్యం కావడం గమనార్హం. తొలి ఇన్నింగ్స్‌లో 6 వికెట్లతో చెలరేగిన ఆంధ్రా బౌలర్ గిరినాథ్ రెడ్డికి రెండో ఇన్నింగ్స్‌లో బౌలింగ్ చేసే అవకాశం రాలేదు.
2010/11 సీజన్‌లో రాజస్థాన్‌తో జరిగిన మ్యాచ్‌లో హైదరాబాద్ జట్టు కేవలం 21 పరుగులకే ఆలౌటైన విషయం తెలిసిందే.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.